དེ་ལྟར་གང་ཟག་རང་རྐྱ་ཐུབ་པའི་རྫས་ཡོད་དུ་འཛིན་པ་ལྷན་སྐྱེས་དང་།དེའི་ཞེན་ཡུལ་སུན་ཕྱུང་བ་ལ་བརྟེན་ནས་འཁོར་བ་ལས་གྲོལ་བར་འདོད་པ་ནི་རང་རྒྱུད་པ་མན་ཆད་མཐུན་ནོ།།རང་རྒྱུད་པས་ཆོས་དང་གང་ཟག་གཉིས་ཀ་བློ་ལ་སྣང་བའི་དབང་གིས་བཞག་པ་མིན་པར་དོན་གྱི་སྡོད་ལུགས་ཀྱི་ངོས་ནས་གྲུབ་པར་འཛིན་པ་ཆོས་ཀྱི་བདག་འཛིན་ཕྲ་མོ་དང་ཤེས་སྒྲིབ་ཏུ་བཞེད་ཅིང་།ཤེས་སྒྲིབ་ལ་ཕྲ་རགས་དགུ་དང་ཐོག་མཐའ་གཉིས་ལ་གཉིས་གཉིས་ཕྱེ་བའི་བཅུ་གཅིག་ས་དང་པོ་ནས་རྒྱུན་མཐའི་བར་གྱི་སྒོམ་ལམ་བཅུ་གཅིག་གིས་སྤངས་པའི་སྒོ་ནས་རྣམ་མཁྱེན་ཐོབ་པར་བཞེད་དོ།།